
DR 31.3.2016                                                                  9                   

 

Daripada itu, pecahannya 88,597 orang penagih baru dan selebihnya 39,009 
orang adalah penagih berulang. Bagi tempoh tahun 2010-2015, negeri Pulau Pinang 
mencatatkan bilangan penagih dadah yang tertinggi iaitu seramai 18,889 orang penagih. 
Daripada segi keseluruhan mengikut pecahan etnik, bangsa Melayu mencatatkan bilangan 
penagih dadah yang tertinggi dengan jumlah seramai 100,240 orang bagi tempoh tahun 
2010-2015. 

Tuan Yang di-Pertua, Kementerian Dalam Negeri melalui Agensi Antidadah 
Kebangsaan memang mengekalkan dasar untuk membanteras penyalahgunaan dadah dan 
telah mengambil pelbagai langkah dalam usaha untuk membanteras masalah penagihan 
dadah di seluruh Malaysia. Pelaksanaan strategi adalah melalui tiga pendekatan iaitu 
pendekatan pencegahan, keduanya adalah pendekatan rawatan perubatan dan ketiga 
adalah pemulihan serta pendekatan penguatkuasaan dan keselamatan dalam usaha untuk 
membanteras penagihan dadah sehingga ke akar umbi.  

Di bawah program pencegahan, beberapa usaha telah dilaksanakan dengan 
mengadakan program memberikan kesedaran, pengetahuan dan kemahiran kepada 
masyarakat dengan memberikan fokus kepada keluarga, institusi pendidikan, tempat kerja 
dan komuniti.  

Pendekatan program pencegahan berfokus juga telah dilaksanakan mulai tahun 
2015 dengan memberi tumpuan kepada 178 kawasan berisiko tinggi melalui program My 
Beautiful Malaysia yang telah dikenal pasti berdasarkan maklumat profiling kawasan.  

Dalam pendekatan rawatan, perubatan dan pemulihan, AADK telah 
memperkenalkan dua program iaitu program rawatan dan pemulihan dalam institusi melalui 
pemulihan dalam pusat pemulihan dadah di klinik Cure &amp; Care 1Malaysia dan juga Cure &amp; 
Care Rehabilitation Centre (CCRC) serta program rawatan dan pemulihan dalam komuniti 
iaitu Cure &amp; Care Service Centre, Caring Community House dan juga Pusat Integrasi Klien. 
Melalui khidmat prihatin AADK, perkhidmatan klinik Cure &amp; Care bergerak juga 
menyediakan perkhidmatan untuk semua lapisan masyarakat, terutamanya bagi klien yang 
terpencil, terpinggir dan sukar untuk mendapatkan akses rawatan. 

Pendekatan seterusnya adalah penguatkuasaan dan keselamatan, di mana 
penagih dadah yang enggan menjalani rawatan dan pemulihan secara sukarela di AADK 
akan ditangkap melalui operasi dan aduan awam. Selain itu, pemantauan ke atas orang 
yang kena pengawasan ataupun OKP yang menjalani rawatan dan pemulihan dalam 
komuniti dilaksanakan selama dua ke tiga tahun dan pengesanan terhadap OKT yang 
melanggar syarat pengawasan juga diadakan melalui prosedur siasatan dan pendakwaan. 
Terima kasih. 

Tan Sri Dato’ Seri Abdul Khalid bin Ibrahim [Bandar Tun Razak]: Terima kasih 
Yang Berhormat Menteri. Tuan Yang di-Pertua, oleh kerana kos kepada negara sangat 
tinggi hasil daripada akibat penyalahgunaan dadah dan juga kepada keluarga dan terutama 
mereka-mereka ini adalah daripada golongan belia. Saya ada dua isu hendak saya 
tanyakan. Oleh kerana kita selalu mempelajari tentang tatacara yang kita buat sama ada 
kita berkesan ataupun tidak. Jadi, oleh sebab itu saya hendak tanyakan sama ada polisi 
kementerian tentang- saya baca, treating addiction as a disease, not criminal ataupun 
rawatan ketagihan dadah adalah satu penyakit, bukan satu jenayah. Ini akan membuat satu 
perubahan daripada segi strategi yang untuk mengatasi masalah ini.  

Kedua, saya minta satu- boleh jadi jawapan yang bertulis kerana saya rasa di 
Amerika sendiri, mereka telah membuat beberapa usaha untuk mengkaji sama ada mereka 
dapat mengatasi masalah dadah ini dan mereka selalu memperbaiki strategi ini. Jadi, oleh 
sebab itu saya minta pegawai kementerian, Google yang eight steps to effectively control 
drug abuse and the dark market. Jadi, dia telah menulis tentang perkara itu. Kita 
bandingkan dengan steps yang kita buat di Malaysia untuk mengetahui berapa kesan 
tentang perkara tersebut. Terima kasih. 

Datuk Nur Jazlan bin Mohamed: Terima kasih Yang Berhormat Bandar Tun 
Razak. Saya hendak kemukakan statistik mengenai kos peruntukan tahunan bagi rawatan 
dan pemulihan dadah bagi tahun 2013 hingga tahun 2015. Untuk tahun 2013, sebanyak 
RM2.9 juta dibelanjakan ke arah rawatan dan pemulihan dadah. 2014, sebanyak RM2.45 
juta dan 2015 sebanyak RM2.5 juta.  



Daripada itu, pecahannya 88,597 orang penagih baru dan selebihnya 39,009 orang adalah penagih berulang. Bagi tempoh tahun 2010-2015, negeri Pulau Pinang mencatatkan bilangan penagih dadah yang tertinggi iaitu seramai 18,889 orang penagih. Daripada segi keseluruhan mengikut pecahan etnik, bangsa Melayu mencatatkan bilangan penagih dadah yang tertinggi dengan jumlah seramai 100,240 orang bagi tempoh tahun 2010-2015. Tuan Yang di-Pertua, Kementerian Dalam Negeri melalui Agensi Antidadah Kebangsaan memang mengekalkan dasar untuk membanteras penyalahgunaan dadah dan telah mengambil pelbagai langkah dalam usaha untuk membanteras masalah penagihan dadah di seluruh Malaysia. Pelaksanaan strategi adalah melalui tiga pendekatan iaitu pendekatan pencegahan, keduanya adalah pendekatan rawatan perubatan dan ketiga adalah pemulihan serta pendekatan penguatkuasaan dan keselamatan dalam usaha untuk membanteras penagihan dadah sehingga ke akar umbi. Di bawah program pencegahan, beberapa usaha telah dilaksanakan dengan mengadakan program memberikan kesedaran, pengetahuan dan kemahiran kepada masyarakat dengan memberikan fokus kepada keluarga, institusi pendidikan, tempat kerja dan komuniti. Pendekatan program pencegahan berfokus juga telah dilaksanakan mulai tahun 2015 dengan memberi tumpuan kepada 178 kawasan berisiko tinggi melalui program My Beautiful Malaysia yang telah dikenal pasti berdasarkan maklumat profiling kawasan. Dalam pendekatan rawatan, perubatan dan pemulihan, AADK telah memperkenalkan dua program iaitu program rawatan dan pemulihan dalam institusi melalui pemulihan dalam pusat pemulihan dadah di klinik Cure & Care 1Malaysia dan juga Cure & Care Rehabilitation Centre (CCRC) serta program rawatan dan pemulihan dalam komuniti iaitu Cure & Care Service Centre, Caring Community House dan juga Pusat Integrasi Klien. Melalui khidmat prihatin AADK, perkhidmatan klinik Cure & Care bergerak juga menyediakan perkhidmatan untuk semua lapisan masyarakat, terutamanya bagi klien yang terpencil, terpinggir dan sukar untuk mendapatkan akses rawatan. Pendekatan seterusnya adalah penguatkuasaan dan keselamatan, di mana penagih dadah yang enggan menjalani rawatan dan pemulihan secara sukarela di AADK akan ditangkap melalui operasi dan aduan awam. Selain itu, pemantauan ke atas orang yang kena pengawasan ataupun OKP yang menjalani rawatan dan pemulihan dalam komuniti dilaksanakan selama dua ke tiga tahun dan pengesanan terhadap OKT yang melanggar syarat pengawasan juga diadakan melalui prosedur siasatan dan pendakwaan. Terima kasih. Tan Sri Dato' Seri Abdul Khalid bin Ibrahim [Bandar Tun Razak]: Terima kasih Yang Berhormat Menteri. Tuan Yang di-Pertua, oleh kerana kos kepada negara sangat tinggi hasil daripada akibat penyalahgunaan dadah dan juga kepada keluarga dan terutama mereka-mereka ini adalah daripada golongan belia. Saya ada dua isu hendak saya tanyakan. Oleh kerana kita selalu mempelajari tentang tatacara yang kita buat sama ada kita berkesan ataupun tidak. Jadi, oleh sebab itu saya hendak tanyakan sama ada polisi kementerian tentang- saya baca, treating addiction as a disease, not criminal ataupun rawatan ketagihan dadah adalah satu penyakit, bukan satu jenayah. Ini akan membuat satu perubahan daripada segi strategi yang untuk mengatasi masalah ini. Kedua, saya minta satu- boleh jadi jawapan yang bertulis kerana saya rasa di Amerika sendiri, mereka telah membuat beberapa usaha untuk mengkaji sama ada mereka dapat mengatasi masalah dadah ini dan mereka selalu memperbaiki strategi ini. Jadi, oleh sebab itu saya minta pegawai kementerian, Google yang eight steps to effectively control drug abuse and the dark market. Jadi, dia telah menulis tentang perkara itu. Kita bandingkan dengan steps yang kita buat di Malaysia untuk mengetahui berapa kesan tentang perkara tersebut. Terima kasih. Datuk Nur Jazlan bin Mohamed: Terima kasih Yang Berhormat Bandar Tun Razak. Saya hendak kemukakan statistik mengenai kos peruntukan tahunan bagi rawatan dan pemulihan dadah bagi tahun 2013 hingga tahun 2015. Untuk tahun 2013, sebanyak RM2.9 juta dibelanjakan ke arah rawatan dan pemulihan dadah. 2014, sebanyak RM2.45 juta dan 2015 sebanyak RM2.5 juta.